Oluliselt väiksem kütusekulu ületatavate lisakulude juures – Mercedes‑Benz Citaro hübriid on hübriidbuss, mis end ära tasub. See veenis ka seitsme Euroopa riigi väljapaistvatest erialaajakirjanikest koosnevat žüriid, kes omistas IAA-l Citaro Ü hübriidile kaugliinibusside jätkusuutliku bussi auhinna Sustainable Bus Award 2019. Valiku tegemisel mängisid rolli arvukad kriteeriumid ja mitte üksnes keskkonnateemalised: turvalisus, mugavus, müraemissioon, osade taaskasutatavus ja bussitootja üldine häälestatus keskkonnasõbralikkusele. Kõik see kokku andis tegeliku säästva arengu auhinna. Citaro hübriidi erilisus: Temas on ideaalsel viisil ühendatud keskkonnasäästlikkus ja ökonoomsus. Hübriidkomponendid on erivarustusena valitavad paljudele diisel- ja gaasimootorite variantidele ning nende kasutamine vähendab kütusetarbimist kuni 8,5 protsenti. Keskseteks osadeks on elektrimootor, mis toetab sisepõlemismootorit eelkõige käivitamise ajal, kõrgjõudlusega kondensaatorid (superkondensaatorid) kui lühiajalised energiasalvestid ning innovatiivne 48-voldine tehnika.